O‘zbekiston Respublikasi Tashqi iqtisodiy aloqalar, investitsiyalar va savdo vazirligi tizimiga kiradigan tashqi savdo tashkilotlari boshqaruvi raislari hamda direktorlari lavozimlarini O‘zbekiston Respublikasi Vazirlar Mahkamasi nomenklaturasiga kir

Tashqi iqtisodiy faoliyat sohasida yagona davlat siyosati o‘tkazilishini ta’minlash hamda O‘zbekiston Respublikasi Tashqi iqtisodiy aloqalar, investitsiyalar va savdo vazirligi tizimiga kiradigan tashqi savdo kompaniyalari rahbarlarining ularga yuklangan vazifalarning samarali bajarilishi uchun shaxsan javobgarligini oshirish maqsadida Vazirlar Mahkamasi qaror qiladi:
 1. O‘zbekiston Respublikasi Tashqi iqtisodiy aloqalar, investitsiyalar va savdo vazirligi tizimiga kiradigan ilovaga muvofiq tashqi savdo tashkilotlari boshqaruvi raislari hamda direktorlari lavozimlari O‘zbekiston Respublikasi Vazirlar Mahkamasi nomenklaturasiga kiritilsin.
 2. Tashqi iqtisodiy aloqalar, investitsiyalar va savdo vaziri (E.M. G‘aniyev) bir hafta muddatda O‘zbekiston Respublikasi Vazirlar Mahkamasiga kompaniyalar rahbarlarining nomenklaturaga muvofiq lavozimlariga tavsiya etilayotgan nomzodlar bo‘yicha takliflar kiritsin.
 3. Belgilab qo‘yilsinki, ilovaga muvofiq tashqi savdo kompaniyalarining rahbarlari aksiyadorlar umumiy yig‘ilishida lavozimga tayinlanadi va lavozimdan ozod qilinadi, keyinchalik O‘zbekiston Respublikasi Vazirlar Mahkamasi qarori bilan tasdiqlanadi. 
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.